31995D0427
L 254/28
JURNALUL OFÍCIAL AL UNIUNII EUROPENE
DECIZIA COMISIEI
din 16 octombrie 1995
privind lista unităților din Republica Namibia autorizate în scopul importului de produse din carne în Comunitate
(Text cu relevanță pentru SEE)
(95/427/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Actul de aderare a Austriei, a Finlandei și a Suediei, în special articolul 4 alineatul (1),
întrucât unitățile din țările terțe nu pot fi autorizate să exporte produse din carne în Comunitate decât cu condiția să îndeplinească condițiile generale și speciale stabilite în Directiva 72/462/CEE;
întrucât, în conformitate cu articolul 4 alineatul (3) din Directiva 72/462/CEE, Republica Namibia a înaintat datele unei unități autorizate să exporte în Comunitate;
întrucât o inspecție comunitară la fața locului a demonstrat că standardele de igienă ale acestei unități sunt satisfăcătoare și că aceasta poate fi, așadar, introdusă pe o primă listă a unităților de la care pot fi autorizate importurile de carne;
întrucât importurile de produse din carne de la unitatea menționată în lista din anexa la prezenta decizie se află în continuare sub incidența dispozițiilor deja stabilite, a dispozițiilor generale ale tratatului și, în special, a celorlalte regulamente comunitare în domeniul veterinar, în special cu privire la protecția sănătății animale;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
(1) Prin prezenta decizie se autorizează unitatea din Republica Namibia menționată în anexă să exporte produse din carne în Comunitate.
(2) Importurile de la această unitate rămân în continuare sub incidența celorlalte dispoziții comunitare în domeniul veterinar, în special cele cu privire la protecția sănătății animale.
Articolul 2
Prezenta decizie se adresează statelor membre.
Adoptată la Bruxelles, 16 octombrie 1995.